Nafarroako Parlamentuko Mahaiak, 2022ko abenduaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroako 2019-2025 Desgaitasun Plana onetsi zenetik, desgaitasuna baloratzeko arreta goiztiarreko zerbitzuak deszentralizatu eta hurbiltzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 12an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2023 Desgaitasun Plana onetsi zenetik, desgaitasuna baloratzeko arreta goiztiarreko zerbitzuak deszentralizatu eta hurbildu al zaizkie erabiltzaileei oinarrizko osasun barrutietan, bereziki landa eremuan, prozesua azkartze aldera, bereziki gerora etorritako desgaitasunen kasuetan, jarduketa edo laguntza azkar behar dutenean?

2.- Nola?

Iruñean, 2022ko abenduaren 2an

Foru parlamentaria: Jorge Esparza Garrido